Αριθ. C 154/6 Επίσημη Εφημερίδα των Ευρωπαϊκών Κοινοτήτων 23. 6. 90 
II 
(Προπαρασκευαστικές πράξεις) 
ΕΠΙΤΡΟΠΗ 
Τροποποίηση στην πρόταση κανονισμού (ΕΟΚ) του Συμβουλίου σχετικά με τις ελάχιστες προδια­
γραφές για την προστασία των μόσχων που εκτρέφονται σε μονάδες εντατικής παραγωγής 
COM(90) 237 τελικό 
(Υποβλήθηκε από την Επιτροπή, συμφωνάμε το άρθρο 149 παράγραφος 3 της συνθήκης ΕΟΚ, στις 
6 Ιουνίου 1990) 
(90/C 154/09) 
Τον Ιούνιο 1989 η Επιτροπή υπέβαλε την ανωτέρω πρόταση 
στο Συμβούλιο. Μετά την γνώμη που εξέδωσε το Ευρωπαϊκό 
Κοινοβούλιο στη συνεδρίαση του της 5ης Απριλίου 1990, η 
αρχική πρόταση τροποποιείται ως εξής: 
1. Στο άρθρο 3 παράγραφος 1 το στοιχείο α) αντικαθί­
σταται από το ακόλουθο κείμενο: 
«α) Οι μόσχοι δεν πρέπει να κρατούνται σε ατομικά 
χωρίσματα ή να είναι δεμένοι σε στάβλους πέραν της 
ηλικίας των οκτώ εβδομάδων. Τα ατομικά χωρί­
σματα και οι στάβλοι για μόσχους μέχρι ηλικίας 
οκτώ εβδομάδων πρέπει να είναι αρκετά ευρύχωρα 
ούτως ώστε τα ζώα να μπορούν να στρίβουν, και να 
έχουν πλάτος τουλάχιστον 80 εκατοστά και μήκος 
180 εκατοστά.» 
2. Το άρθρο 4 αντικαθίσταται από το ακόλουθο κείμενο: 
«Άρθρο 4 
Οι διατάξεις του παραρτήματος και οι άλλες διατάξεις 
του παρόντος κανονισμού που αφορούν τις προδιαγραφές 
του χώρου σε συστήματα ομαδικού ενσταβλισμού μπο­
ρούν να τροποποιηθούν με τη διαδικασία που προβλέ­
πεται στο άρθρο 10, προκειμένου να ληφθούν υπόψη οι 
επιστημονικές εξελίξεις.» 
3. Προστίθεται το ακόλουθο άρθρο 7α: 
«Άρθρο 7α 
Σύμφωνα με τον παρόντα κανονισμό, τα κράτη μέλη της 
Κοινότητας μεριμνούν για την επιβολή των ενδεδειγ­
μένων κυρώσεων που θα εφαρμόζονται σε περίπτωση 
παραβίασης των διατάξεων του.» 
4. Στο άρθρο 8, η παράγραφος 1 αντικαθίσταται από την 
ακόλουθη: 
«1. Οι κτηνιατρικοί εμπειρογνώμονες της Επιτροπής 
μπορούν, στο μέτρο που αυτό είναι αναγκαίο για την 
ενιαία εφαρμογή του παρόντος κανονισμού, να διενερ­
γούν επιθεωρήσεις επί τόπου. Η Επιτροπή πληροφορεί τα 
κράτη μέλη σχετικά με το αποτέλεσμα αυτών των επιθε­
ωρήσεων. Η Επιτροπή παρέχει λεπτομέρειες για τον ανά­
λογο αριθμό προσωπικού που απαιτείται για τη διενέρ­
γεια αυτών των ελέγχων έτσι ώστε να μπορέσει να 
υπάρξει σχετική χορήγηση από τον προϋπολογισμό κατά 
το 1991.» 5. Το σημείο 6 του παραρτήματος αντικαθίσταται από το 
ακόλουθο κείμενο: 
«6. Οι μόσχοι δεν πρέπει να παραμένουν διαρκώς στο 
σκοτάδι. Πρέπει να παρέχεται τεχνητός ή φυσικός 
φωτισμός τουλάχιστον οκτώ ώρες ημερησίως. Πρέπει 
να παρέχεται τεχνητός φωτισμός του οποίου η 
ένταση να είναι επαρκής ώστε να μπορεί ανά πάσα 
στιγμή να γίνει επιθεώρηση των μόσχων.» 
6. Το σημείο 9 του παραρτήματος αντικαθίσταται από το 
ακόλουθο κείμενο: 
«9. Όλοι οι μόσχοι επιθεωρούνται τουλάχιστον δύο 
φορές την ημέρα. Σε περίπτωση που ένα ζώο ασθε­
νήσει ή τραυματιστεί, ή παρουσιάσει συμπτώματα 
ασυνήθιστης συμπεριφοράς, από την οποία ενο­
χλούνται τα υπόλοιπα ζώα, πρέπει να υποβληθεί 
αμέσως σε κατάλληλη θεραπευτική αγωγή. Για τους 
ασθενείς ή τραυματισμένους μόσχους πρέπει να 
παρέχονται στάβλοι με ξηρά, άνετη στρωμνή και 
αρκετός χώρος ώστε τα ζώα να μπορούν να 
κινούνται, να ξαπλώνουν και να σηκώνονται με 
ευκολία. 
Αν η θεραπευτική αγωγή την οποία εφαρμόζει ο κτη­
νοτρόφος δεν φαίνεται να έχει θετικά αποτελέσματα, 
ζητείται αμέσως η γνώμη του κτηνιάτρου.» 
7. Το σημείο 13 του παραρτήματος αντικαθίσταται από το 
ακόλουθο κείμενο: 
«13. Το έδαφος πρέπει να είναι αρκετά λείο ώστε να 
αποφεύγεται ο τραυματισμός των ζώων αλλά συγ­
χρόνως και αντιολισθητικό. Το δάπεδο καθώς και 
οι πλάκες, τα διάτρητα στοιχεία ή εσχάρες πρέπει 
να είναι τέτοια που να μην τραυματίζουν ή ενο­
χλούν τα ζώα που στέκονται ή ξαπλώνουν σε αυτό. 
Το δάπεδο πρέπει να είναι κατάλληλο για το 
μέγεθος και το βάρος των μόσχων και να αποτελεί 
άκαμπτη, ομαλή και σταθερή επιφάνεια. Το μέρος 
όπου μπορεί να ξαπλώσει το ζώο πρέπει να διατη­
ρείται στεγνό. Σε περίπτωση που παρέχεται 
στρωμνή, αυτή πρέπει να είναι καθαρή, στεγνή και 
να μην βλάπτει τους μόσχους. Πρέπει να παρέχεται 
στρωμνή για όλους τους μόσχους ηλικίας κάτω των 
δύο εβδομάδων.» 
23. 6. 90 Επίσημη Εφημερίδα των Ευρωπαϊκών Κοινοτήτων Αριθ. C 154/7 
Το σημείο 16 του παραρτήματος αντικαθίσταται από το 
ακόλουθο: 
«16. Όλοι οι μόσχοι πρέπει να μπορούν να έχουν ανά 
πάσα στιγμή επαρκή ποσότητα καθαρού πόσιμου 
νερού ή να μπορούν να ικανοποιούν την ανάγκη λήψεως υγρού με άλλα πόσιμα υγρά και από ηλι­
κίας άνω των δύο εβδομάδων να λαμβάνουν καθη­
μερινά τουλάχιστον 100 γραμμάρια ξηράς τροφής η 
οποία να περιέχει εύπεπτες ίνες. Η ποσότητα αυτή 
αυξάνεται σε 200 γραμμάρια τουλάχιστον για 
μόσχους ηλικίας άνω των έξι εβδομάδων.» 
Τροποποίηση στην πρόταση κανονισμού (ΕΟΚ) του Συμβουλίου για την προστασία των ζώων κατά τις 
μεταφορές 
COM(90) 238 τελικό 
(Υποβλήθηκε από την Επιτροπή, συμφωνάμε το άρθρο 149 παράγραφος 3 της συνθήκης ΕΟΚ, στις 
7 Ιουνίου 1990) 
(90/C 154/10) 
Στις 29 Ιουνίου 1989 η Επιτροπή υπέβαλε την ανωτέρω πρό­
ταση στο Συμβούλιο. Μετά από την γνώμη που εξέδωσε το 
Ευρωπαϊκό Κοινοβούλιο κατά τη σύνοδο της 5ης Απριλίου 
1990, η αρχική πρόταση τροποποιείται ως εξής: 
1. Παρεμβάλλεται η ακόλουθη αιτιολογική σκέψη 6α: 
«Ότι δεν πρέπει να μεταφέρονται τα ζώντα ζώα για 
σφαγή σε μεγάλες αποστάσεις, καθώς η σύγχρονη 
τεχνολογία επιτρέπει την ταχεία μεταφορά διατηρη­
μένων σε χαμηλή θερμοκρασία ή κατεψυγμένων σφα­
γείων, σε όλα τα σημεία της Κοινότητας.» 
2. Στο άρθρο 1 το στοιχείο 6) αντικαθίσταται από το ακό­
λουθο κείμενο: 
«6) των πουλερικών, των κατοικιδίων πτηνών και των 
κατοικιδίων κονίκλων ». 
3. Παρεμβάλλεται το ακόλουθο άρθρο 3α: 
«Άρθρο 3α 
Ουδείς επιτρέπεται να μεταφέρει ζώο ή να διευκολύνει ή 
να επιτρέπει τη μεταφορά οποιουδήποτε ζώου κατά 
τρόπο που ενδέχεται να προξενήσει αδικαιολόγητη 
ταλαιπωρία στο ζώο αυτό.» 
4. Στο άρθρο 5 παρεμβάλλεται η νέα παράγραφος 2α: 
«2α Όσον αφορά τα ζώα που μεταφέρονται ασυνό-
δευτα, η εταιρεία που έχει την ευθύνη της μεταφοράς 
των ζώων από τον αποστολέα προς τον παραλήπτη θα 
ευθύνεται για την καλή μεταχείριση των ζώων κατά το 
ταξίδι και, πριν δεχθεί να παραλάβει τα ζώα, θα πρέπει 
να διασφαλίζει ότι: 6) ο παραλήπτης προτίθεται να παραλάβει τα ζώα.» 
5. Στο άρθρο 6 παρεμβάλλεται η ακόλουθη παράγραφος 1: 
«1. Τα ζώα που προορίζοντα για σφαγή δεν μεταφέ­
ρονται με ταξίδι του οποίου η διάρκεια υπερβαίνει το 
χρόνο που καθορίζεται βάσει του άρθρου 15 παρά­
γραφος 1 στοιχείο α).» 
Η παράγραφος 1 γίνεται παράγραφος 2. Η παράγραφος 
2 γίνεται παράγραφος 3. 
6. Στο άρθρο 8 παράγραφος 1 το στοιχείο γ) αντικαθί­
σταται από το ακόλουθο κείμενο: 
«γ) διευθέτηση για την ανώδυνη σφαγή και διάθεση 
των ζώων.» 
7. Στο άρθρο 10 η παράγραφος 1 αντικαθίσταται από την 
ακόλουθη: 
«1. Εφόσον τούτο είναι απαραίτητο, για να εξασφα­
λιστεί η ενιαία εφαρμογή του παρόντος κανονισμού, 
εμπειρογνώμονες κτηνίατροι της Επιτροπής διεξάγουν 
επιτόπιους ελέγχους. Η Επιτροπή ενημερώνει τα κράτη 
μέλη σχετικά με τα αποτελέσματα αυτών των ελέγχων 
και καλεί τα κράτη μέλη να λάβουν αμέσως διορθωτικά 
μέτρα. Η Επιτροπή παρέχει λεπτομερή στοιχεία για τον 
ελάχιστο αριθμό προσωπικού που απαιτεί η διενέργεια 
αυτών των ελέγχων, ώστε να υπάρξει δημοσιονομική 
πρόβλεψη για την δημιουργία υπηρεσίας κτηνιατρικής 
επιθεώρησης το 1991.» 
8. Στο άρθρο 12 παράγραφος 2 το στοιχείο γ) αντικαθί­
σταται από το ακόλουθο κείμενο: 
«γ) ρυθμίζει τα της ανώδυνης σφαγής τους και διάθεσης 
τους.» 
9. Στο άρθρο 15 παράγραφος 1 το στοιχείο 6) αντικαθί­
σταται από το ακόλουθο κείμενο: 
α) ο αποστολέας τα παρέδωσε για μεταφορά σύμφωνα 
με τις διατάξεις του παρόντος κανονισμού • «6) την έγκριση των σημείων στάσης και των σημείων 
συγκέντρωσης.»